TULTA JERUSALEMISTA
Kiitos teille! Aihe on tärkeä.
Elämme tammuz-kuuta, heinäkuuta.
Mikä on tämänpäiväinen aiheemme?
Jumalan Sana.
Tämä on Herran siunauksen vuosi.
Uskomme, että tänä vuonna Herra siunaa meitä erityisellä tavalla.
Se siunaus ei liity tähän maailmaan. Se ei ole tästä maailmasta.
Se ei riipu mitenkään tästä maailmasta.
Näin uskomme.
Tämä on Jumalan Sanan kuukausi.
Heprealaiskirje 1:1: -
"Sittenkuin Jumala muinoin monesti ja monella tapaa -
oli puhunut isille profeettain kautta, -
on hän näinä viimeisinä päivinä puhunut meille Pojan kautta, -
jonka hän on pannut kaiken perilliseksi, -
jonka kautta hän myös on maailman luonut..."
Viimeisinä päivinä Jumala on puhunut Poikansa kautta, -
koska Hänen kauttaan Hän loi taivaan ja maan.
Viime viikolla luimme Johanneksen evankeliumista, -
että alussa, be-reshit, eli kaiken päänä, rosh, -
oli Jumalan Sana.
Jeshua on Jumalan Sana.
Siksi Jumala loi Hänen kauttaan taivaan ja maan.
Jumalan Sana on sekä kirjoitettua että puhuttua.
Ne eivät ole erillisiä asioita.
Kirjoitetulla Jumalan Sanalla ja Jumalan puheella -
on kuitenkin tietty ero.
Vaikka ne ovat erilaisia, -
ne ovat sama asia.
Jumalan puhe ja kirjoitettu sana ovat erilaisia, -
mutta ne vastaavat toisiaan.
Se on hyvin tärkeää.
Jos esimerkiksi kirjoittaisin kirjeen ja lähettäisin sen jollekulle, -
se ei koskaan muuttuisi.
Kirjoitin ja lähetin sen, ja se pysyy muuttumattomana.
Jumalan kirjoitettu Sanakaan ei koskaan muutu.
Jumala kuitenkin puhuu edelleen.
Se on Jumalan puhetta.
"Hän lähetti sanansa ja paransi heidät."
Herra lähettää Sanansa, eikä se Hänen tykönsä tyhjänä palaja.
Miten Sana tulee eläväksi?
Sana ei kanna hedelmää, ennen kuin se on täällä.
Ellemme ota sitä vastaan, se ei voi tehdä mitään.
Sana on hepreaksi davar.
Se on sekä puhuttu sana, kuten verbissä medaber, "puhua", -
mutta se tarkoittaa myös tavaraa, esinettä.
Jos joku sanoisi nyt: "Anna minulle se davar," -
joudun miettimään, tarkoitettako Jumalan Sanaa vai puhelintani.
Tämäkin on davar.
Davar on jokin, joka on nyt täällä, -
fyysisessä maailmassa.
Ateistitkin sanovat, "Anna minulle se davar."
He eivät tiedä puhuvansa Jumalan Sanasta.
Kaikki on saanut syntynsä Hänen Sanastaan.
Mitä sanomme siunatessamme veden?
"Siunattu olet sinä, Herra, Jumalamme, -
maailmankaikkeuden Kuningas, joka on luonut kaiken Sanallaan."
Kaikki, mikä on tässä maailmassa...
Kuulosuojaimet on muuten tilattu, teillä on pian mukavampaa.
Kaikki, mikä on maailmassa, on luotu Jumalan Sanalla.
Jos Jumalan Sana on luonut kaiken, -
miten valtava merkitys sillä pitäisikään olla meille!
Jos Sana ei ole sinulle tärkeä, ei elämäsikään ole.
Vasta kun Jumalan Sanasta on tullut sinulle tärkeä, -
ja olet ottanut sen vastaan ja suhtaudut siihen oikein, -
kunnioituksella, -
silloin elämästäsi tulee tärkeää Jumalan valtakunnassa, -
hengellisessä maailmassa.
Enkelit toteuttavat Jumalan Sanaa.
Kuten sanoin, -
Jumalan Sana ei tuota hedelmää, ennen kuin se on täällä.
Se ei tee yhtään mitään, vaikka se on Jumalan Sanaa.
Se toteutuu vasta, -
kun otan sen vastaan ja teen sen eläväksi -
sydämelläni ja teoillani.
Viime viikolla sanoin, että kuningas Salomo oli ihmisistä viisain.
Hän kehotti tutkiskelemaan Sanaa, -
kuulemaan ja katselemaan sitä.
Silloin otamme Sanan sydämeemme ja pidämme sen.
Silloin kaikki tarpeemme ja toiveemme täyttyvät.
Jumala etsii niitä, jotka kuulevat Sanaa, -
katsovat Sanaa, ottavat sen sydämeensä ja pitävät sen.
Silloin ihminen tekee sen, mitä Sana sanoo.
Silloin hänen elämästään tulee tärkeää Jumalan enkeleille.
Jumalan enkelit auttavat niitä, jotka ottavat pelastuksen vastaan.
He ovat pelastettujen auttajia.
Pelastetut ovat niitä, jotka uskovat Jumalan Sanaan.
Kuka teistä haluaa apua enkeleiltä? Minä ainakin!
Elämässäni on kaikenlaisia vaikeuksia, joista en selviä yksin.
Joskus enkelit, Jumalan lähetit, ovat ihmisiä, -
jotka Jumala lähettää matkaan.
He ovat hyväsydämisiä ihmisiä.
Eivät he välttämättä ole edes hyväsydämisiä, -
mutta Jumala saa heidät tekemään jotain, -
jota Hänen lapsensa tarvitsevat.
Hekin ovat Jumalan lähettejä!
Kaikki on syntynyt Hänen Sanastaan, -
joten jos tottelen sitä ja toteutan sitä, -
minunkin sanani toteutuu fyysisesti.
Sana tulee lihaksi.
Minunkin sanastani tulee tärkeä ja painava, kaved, -
sanasta kavod, kunnia, sillä Jumalan Sana on kunniakas.
Ne ovat kaikki samaa juurta.
Sanastani tulee arvokas, se ei ole enää tyhjä.
"Mitä Orenin sanoilla on väliä! Kuka hän muka on?"
Ei, vaan kun Oren on ottanut Jumalan Sanan vastaan, -
pitää sen sydämessään ja toteuttaa sitä, -
Orenin sanat saavat painoarvoa.
Niistä tulee kunnioitettuja -
hengellinen maailmassa, jota ette näe, -
mutta joka on enemmän kuin osaatte kuvitellakaan.
Kaikki on syntynyt hengellisestä maailmasta.
Fyysinen maailma on olemassa siksi, että hengellinen maailma on.
Mitä muuten Jumalan Sanan vastaanottaminen tarkoittaa?
Sitä, että uskomme siihen, mitä Jeshua sanoi, -
mutta miten Hän puhuu meille nyt, kun Hän on Jumalan valtakunnassa?
Hän sanoi lähettävänsä Pyhän Henkensä, Puolustajan, -
Auttajan, joka puhuu meille ja opettaa meitä.
Hän muistuttaa meille siitä, mitä Jeshua sanoi.
Kun kuulen sen ja otan sen nöyrästi vastaan, -
ja kaipaan ja tarvitsen sitä, -
sanojani kunnioitetaan hengellisessä maailmassa.
Silloin enkelit palvelevat minua niin kuin he palvelivat Jeshuaa.
Ihmiset haluavat hengellisen maailman kuulevan heitä.
Olen itsekin opettanut, -
että jos käsket Jeshuan nimessä, pahat henget tottelevat.
Se on totta, -
mutta toisaalta, vaikka pahat henget tottelisivat, -
enkelit eivät tottele sanojasi.
En tarvitse vain pahojen henkien karkottamista, -
vaan myös suhteen enkeleihin.
Kun Herran enkeli ilmestyi Johannekselle, -
tämä halusi kumartaa häntä, -
mutta enkeli kielsi sanoen, että vain Jumalaa hänen tulee kumartaa.
Enkeli oli hänen ystävänsä ja kanssapalvelijansa.
En muuten aikonut puhua tästä tänään.
Ketkä teistä haluavat enkelit yhteistyökumppaneikseen -
jokapäiväiseen elämäänsä, -
palvelukseen, perhe-elämään ja työelämään?
Kaikkialla enkelit auttavat sinua ja kunnioittavat sanojasi.
Se on valtavaa!
Miksi enkelit kunnioittavat sanojasi?
Hepr. 1:6 kertoo, että kun Jumala tuo Poikansa maailmaan, -
Hän sanoo: "Kumartakoot häntä kaikki Jumalan enkelit."
Hepreaksi siinä sanotaan kuitenkin: -
"Kumartakaa häntä, kaikki jumalat." (Ps. 97:7)
Se on käännetty "enkeleiksi", mutta hepreaksi siinä lukee "jumalat".
Te kaikki olette jumalia, kuten kuningas Daavid sanoi, -
ja Jeshua siteerasi häntä.
Ps. 82: "Te olette jumalia ja kaikki tyynni Korkeimman poikia; -
kuitenkin te kuolette, niinkuin ihmiset kuolevat..."
Kaikki jumalat sekä hengellisessä että fyysisessä maailmassa -
kumartavat Jeshuaa.
Teemme niin, kun uskomme Hänen Sanaansa.
Sanot ehkä "lauloin Jeshualle ja rukoilin Häntä," -
mutta ei se ole kumartamista.
Sinun on toteltava Häntä ja uskottava se, mitä Hän sanoo.
Se on todellista kumartamista.
Niin kuin enkelit kumartavat Jeshuaa ja tottelevat Häntä, -
samoin he tekevät niille, joissa on pelastuksen Sana.
"Teemme sen, mitä tarvitset."
"Jätä se meidän huoleksemme."
Tämä oli johdanto varsinaiseen opetukseen.
En ole aikoihin opettanut hepreaksi, -
mutta toivon Herran siunaavan meitä ja minua erityisesti, -
että saan välitettyä tämän sanoman oikein.
Taivaallinen Isä, kiitos siitä!
Sanokaa: "Minulla on Jumalan Sana, ja tänään opiskelen sitä.
Muutun. Sana uudistaa mieleni. Opin tuntemaan Jumalan -
ja seuraamaan Häntä rakkaudessa, toivossa ja uskossa.
Jeshua Messias on Jumalan Sana, joka tuli lihaksi ja vereksi.
Myös se, mitä opin tänään, tulkoon lihaksi elämässäni!
Niin tuotan kunniaa Jumalalle ja runsasta hedelmää -
Jeshua Messiaan nimessä, aamen!"
Psalmi 119.
Ps. 119:105.
Haluan ennen kaikkea näyttää teille Herran ihmeitä.
Kun katsotte psalmia 119, -
näette, että jakeet ovat aakkosjärjestyksessä.
Jakeiden ensimmäiset kirjaimet ovat alef, bet, gimel, dalet, -
he, waw, zajin, chet, tet, jud, -
kaf, lamed, mem, nun... Ne ovat aakkosjärjestyksessä.
Näin on tietysti vain hepreassa.
Daavid kirjoitti psalmin, -
jossa on kuninkaallinen järjestys, kirjainten järjestys.
Jumala on viisas.
Toivon teidän ymmärtävän heprean kielen merkityksen.
Heprean kieli on täynnä ilmoitusta.
Luetaan jae 105: -
"Sinun sanasi on minun jalkaini lamppu -
ja valkeus minun tielläni."
Miksi Jumalan Sana on "jalkain lamppu"?
Jumalan Sana sanoo, että tämä maailma on pahan vallassa.
Maailmassa on pimeys.
Kun ihminen elää Jumalan Sanan mukaan, -
Jumalan Sana loistaa pimeydessä.
Kun ihminen elää Jumalan Sanan mukaan, -
hän ei eksy pimeydessäkään.
"Sinun sanasi on minun jalkaini lamppu -
ja valkeus minun tielläni."
Pimeydessäkin tiedän, minne mennä.
Jesaja sanoi, etteivät siltä tieltä eksy vähäuskoisetkaan, -
ne, jotka ovat vielä lapsia hengessä.
"Sinun sanasi on minun jalkaini lamppu ja valkeus minun tielläni."
En eksy, enkä mene sekaisin.
Bilbul, sekasorto, tulee sanasta Bavel, Baabel eli Babylon.
Baabel on vaikea, pimeä paikka.
Juutalaiset vietiin sinne pakkosiirtolaisuuteen.
Se oli Israelin kansan kärsimyksen paikka.
Se on epäjumalien, noituuden ja pimeyden tyyssija.
Mutta kuten Daavid sanoo, missä ikinä olenkin, -
Jumalan Sana on jalkaini lamppu ja valkeus tielläni.
Tiedän tarkalleen, minne mennä ja mitä tehdä.
Koska "valkeus loistaa pimeydessä, ja pimeys ei sitä käsittänyt".
Jos annat Jumalan Sanalle sen arvon, joka sille kuuluu, -
kukoistat ja valaiset pimeydessä.
Siksi Jeshua sanoi teitä maan suolaksi ja maailman valkeudeksi.
Jatketaan.
Seuraava kohta on -
Psalmi 138.
Ps. 138:1―2: -
"Minä kiitän sinua kaikesta sydämestäni, -
veisaan sinun kiitostasi jumalien edessä.
Minä rukoilen sinua kumartuneena sinun pyhään temppeliisi päin -
ja kiitän sinun nimeäsi sinun armosi ja totuutesi tähden; -
sillä olet nostanut sanasi -
yli kaikkien nimiesi" (alkutekstin mukaan).
Aiemmin Daavid puhui kirjoitetusta Jumalan Sanasta.
Mitä ikinä tapahtuukin, en mene sekaisin, -
koska minulla on kirjoitettu Sana.
Se on jalkaini lamppu ja valkeus tielläni.
Sekaisin on se, joka on koko ajan "Hengessä".
Kaikki on hänelle Henkeä.
Hengellistä elämää ei voi rakentaa ilman Sanaa.
Jeshua sanoi, että kaikki on rakennettu -
lain, profeettojen ja kirjoitusten varaan.
Jos et rakenna Jumalan Sanan varaan, menet lopulta sekaisin.
Jokin sekoittava henki suistaa sinut tieltä.
Siksi Daavid sanoo: "Sinun sanasi on minun jalkaini lamppu -
ja valkeus minun tielläni."
Tulkoon mitä tulee, tiedän, mitä on kirjoitettu.
Sanokaa: "Tulkoon mitä tulee, -
tiedän, mitä on kirjoitettu."
Se on tärkeää.
Ps. 138:2: -
"Minä rukoilen sinua kumartuneena sinun pyhään temppeliisi päin -
ja kiitän sinun nimeäsi sinun armosi ja totuutesi tähden; -
sillä olet nostanut sanasi -
yli kaikkien nimiesi" (alkutekstin mukaan).
Herralla on monta nimeä, -
joista jokaisella on oma merkityksensä ja päämääränsä.
Esimerkiksi Adonai Rofecha, "Herra, sinun parantajasi".
Se on parantumisen nimi.
JHWH Nissi, "Herra on minun lippuni", on voiton nimi.
JHWH Mekadesh, "Herra, joka pyhittää", on pyhityksen nimi.
JHWH Ro'i, "Herra on minun paimeneni, ei minulta mitään puutu".
JHWH Jir'e, "Herra näkee".
Sen nimen Abraham antoi tälle paikalle, -
koska Herra tietää tulevaisuuden ja on jo valmistanut kaiken.
Mutta psalmi 138 sanoo, -
että Jumala on nostanut sanansa yli kaikkien nimiensä.
Jumala antaa puheelleen suuren arvon.
Se mitä Hän sanoo, on totta.
Siihen kannattaa uskoa, -
koska Jumala antaa suuren arvon puheelleen.
Herra sanoi Abrahamille: "Minä vannon itse kauttani... -
teen sinun jälkeläistesi luvun paljoksi kuin taivaan tähdet -
ja hiekka, joka on meren rannalla."
Ja niin tapahtui.
"Olet nostanut sanasi yli kaikkien nimiesi."
Kun uskotte siihen ja tutkiskelette sitä, -
ja luotatte siihen sydämestänne, -
kaikki Jumalan nimet toimivat hyväksesi.
Kaikki ne nimet, joita Hänestä käytät, toimivat elämässäsi.
Se johtuu siitä, että Hän on sitonut kaikki nimensä yhteen nimeen.
Mikä se nimi on?
Mikä se nimi on? Jeshua!
Kun lausut sen nimen ja tiedät, -
että Jumala on tehnyt sanastaan kaikkia nimiään suuremman, -
silloin Jeshuan nimi alkaa toimia hyväksesi.
Päivin öin, joka hetki.
Jokaisessa rukouksessa, jokaisessa tarpeessa.
Jatketaan.
Palataan psalmiin 119.
Vielä yksi tärkeä asia.
Ps. 119:162: -
"Minä riemuitsen sinun puheestasi, niinkuin suuren saaliin saanut."
Sanasi on jalkaini lamppu ja valkeus tielläni, -
sillä maailmassa on pimeys, kuten Johannes sanoi.
Maailma turmeltuu koko ajan yhä enemmän.
Jes. 60:2: "Sillä katso, pimeys peittää maan ja synkeys kansat, -
mutta sinun ylitsesi koittaa Herra, ja sinun ylläsi näkyy hänen kunniansa."
Pimeys tihenee koko ajan.
Ihmiset tekevät sellaista, mitä ei olisi ikinä uskonut, -
mitä emme osanneet kuvitellakaan.
En mene yksityiskohtiin. Tiedätte kyllä, mitä tarkoitan.
Ihmiset syyllistyvät yhä pahempiin tekoihin.
He väittävät ylimielisesti, että Jumala on luonut heidät väärin.
Sen voi kuvata kahdella sanalla: ylimielisyys ja kapinamieli.
Tämän maailman ihmiset tekevät kaikkensa voittaakseen.
Voittaja saa saaliin.
Saaliin saadakseen ihmiset kavaltavat, valehtelevat ja pettävät.
He haluavat saaliin mihin hintaan hyvänsä.
Suomennos: Hannele Lehtoranta